Rahvusvaheline Rogainiföderatsioon

Rahvusvaheline Rogainiföderatsioon (IRF) on rahvusvaheline spordialaliit rogaini edendamiseks.Constitution of the International Rogaining Federation

IRF asutati 16. juunil 1989. IRF on võtnud vastu rogaini rahvusvahelised võistlusreeglid, millega sätestatakse võistlejatele kohustuslikud juhised, võistlusklassid ja tiitlivõistluste korraldajatele kohustuslikud tehnilised standardid. IRF valib välja rogaini maailmameistrivõistluste korraldajad, lähtudes maailmajagudevahelise rotatsiooni põhimõttest.

Liikmed

Vastavalt IRF-i põhikirjale võivad IRF-i liikmeteks olla rahvuslikud alaliidud, millel on põhikiri ning mis esindavad ühe riigi rogainijaid, võtavad vastutuse rogaini arengu eest ja korraldavad rogainivõistlusi selles riigis ja panustavad rogaini rahvusvahelisse arengusse.

350px|pisi|Rahvusvahelise Rogainiföderatsiooni liikmed ja vaatlejad:  

2017. aasta seisuga oli IRF-il kümme liikmesorganisatsiooni:
 32px Uus-Meremaa Rogainiliit
 32px Tšehhi Rogaini ja Mägiorienteerumise Liit
 32px Austraalia Rogainiliit
 32px Eesti Orienteerumisliit
 32px USA Orienteerumisliit (Orienteering USA)
 32px Ukraina Orienteerumisföderatsioon
 32px Läti Orienteerumisföderatsioon
 32px Venemaa Rogainiföderatsioon
 32px IbeRogaine (Hispaania)
 32px Rogaining Finland (Soome)

IRF-i kümnest liikmesorganisatsioonist 6 on spetsialiseerunud rogainiliidud ja 4 on orienteerumisliidud, mis koordineerivad lisaks rogainile ka muid orienteerumisalasid. Eesti Orienteerumisliit on IRF-i liige 2010. aastast.

Mitmed riigid, kus korraldatakse rogainivõistlusi, kuid kus pole veel välja kujunenud rahvuslikku alaliitu, on IRF-is esindatud üksikvaatlejate kaudu.

Föderatsiooni juhtimine
IRF-i peakorter asub Melbourne'is Austraalias. IRF-i juhib nõukogu, mis koosneb liikmesorganisatsioonide esindajatest (kaks esindajat igast liikmesorganisatsioonist) ja tegevjuhtkonna liikmetest.

Aastatel 2013–2019 oli IRF-i president Richard Robinson Austraaliast, 2019 maist Matt Bixley Uus-Meremaalt. Aastatel 2012–2019 oli IRF-i asepresident Lauri Leppik Eestist.

Viited

Välislingid
 International Rogaining Federation

Kategooria:Rahvusvahelised spordiorganisatsioonid
Kategooria:Rogain